Kirpeä kurpitsa: 2008
Mörkrets riddare ja superäiti
Tuo ensimmäinen tarkoittanee supersankari Mustanaamiota toisella kotimaisella (pahoittelen mahdollisia virheitä...).Niin pimeys tuntuu aika uuvuttavalta etenkin, kun vettä on satanut koko aamupäivän. Silti "äiti jaksaa" ja puuhaa yhtä ja toista. Ylpeänä kerronkin, että asensin yhden verhotangon keittiöön ja laitoin siihen tähtiverhot. Hurraa! Tästä innostuneena taidan kiinnittää vielä jotain seinälle... heh heh!Esikoisella on taas aivan mahdoton huomiontarve. Koko ajan pitäisi katsoa hänen tekemisiään ja temppujaan. "Kato äiti, tää keulii ja sit se menee tsiuu ja wräks! Kato nyt!"Ja pienempi oppi ryömimään tällä viikolla ja se on menoa nyt! Varokaa kissat ja veli; ruoat ja lelut vaarassa!Hyvää ensimmäistä adventtisunnuntaita!
"Jouluherkkuja"
Toinen kissoistamme pissasi mielenosoituksellisesti lattialle pudonneen Jouluherkut -lehden päälle. Luultavasti en tarpeeksi ripeästi päästänyt "arvon herraa" ulos... Mielenilmaus ei siis liittynyt lehteen sinänsä tai sen sisältöön... Kissa sai huutia ja "pääsi" kyllä ulos märkään ilmaan, josta ei selvästikään pitänyt, kun nosteli kuistilla jalkojaan.Muutoin päivä ollut surkean pimeä. Onneksi pojat saivat vierailla mummin ja ukin luona, jossa isompi leipoi ekat joulupiparit mummin kanssa. Olivat hyviä!
Noviisina
Päätin nyt aloittaa tämän kirjoittamisen... katsotaan, miten tämän kanssa käy. Jaksanko ja ehdinkö vai viekö tämä mukanaan? Ja itsellehän tätä kirjoitan, kuten mieheni minulle muistutti.